স্বাধীনতার ৪৫ বছরেও মুক্তিযোদ্ধা ভাতা পায়নি শরীয়তপুরের রতন মুন্সির। ১৯৭১ সালের মহান স্বাধীনতাযুদ্ধে জাতির জনক বঙ্গবন্ধু শেখ মুজিবুর রহমানের ডাকে সাড়া দিয়ে জাতিকে রক্ষা করার জন্য মুক্তিযুদ্ধে অংশগ্রহণ করেন। ভারতের আগরতলা বাগমারা ক্যাম্পে অস্ত্র প্রশিক্ষণ দিয়ে তৎকালীন ফরিদপুর জেলার শিবচরে পাকসেনাদের বিরুদ্ধে যুদ্ধ করে হানাদারমুক্ত করেন। ঢাকা স্টেডিয়াম ক্যাম্পে অস্ত্র জমা দিয়ে পুলিশ বাহিনীতে যোগ দেন। মুক্তিযোদ্ধাদের যাচাই-বাছাই তালিকাও নাম রয়েছে তার আবেদনও করেছেন তিনি। কিন্তু শ্রেষ্ঠ সন্তান হিসেবে মুক্তি ভাতার তালিকায় নাম না উঠায় দুঃখ প্রকাশ করেন শরীয়তপুর সদরের পশ্চিম কাশাভোগ গ্রামের রতন মুন্সি। শ্রেষ্ঠ সন্তান হিসেবে জীবনের শেষ ইচ্ছে পূরণ করার জন্য সরকারের প্রতি দাবি জানান তিনি।